text: Кметът на Пазарджик днес става на 50 години | PZdnes | Днес новината си ти
  6140 Изгледи декември 26, 2017 Няма коментари.	Днес да почерпят, Пазарджик Stefka Vencheva
  Единственият кмет на Пазарджик, който може да се похвали със спечелването на три поредни мандата – Тодор Попов, днес навършва петдесет години. Освен това, че вече има зад гърба си половин век, той може да се гордее днес и с това, че градът ни стана още по-красив през последните десет години. На 4 ноември Тодор Попов и администрацията му, отбелязаха и десет години управление.
  От 1999 до 2003 година е общински съветник в Общински съвет – Пазарджик, а в следващите четири е председател на Общинския съвет. През ноември 2007 година е избран за кмет на Пазарджик. Издигнат от инициативен комитет, Попов печели изборите и през 2011 година на първи тур, с 65% подкрепа от страна на жителите на общината. Избран е за кмет и трети мандат – през 2015 година, след като на балотажа пребори кандидата на ГЕРБ. Семеен, с две дъщери.
  Честит празник, г-н Попов. Пожелаваме ви да продължите по пътя, без да губите себе си! Успехът винаги следва смелите и мъдрите.
  Ето и няколко снимки, които ще ни върнат назад във времето.
  * Удостоверението за встъпване в длъжност на 4 ноември 2007 г. бе връчено на Тодор Попов от тогавашния шеф на Районната избирателна комисия Атанас Павлов.
  * Десет години по-късно Тодор Попов не се променил особено като външност, но има много поводи да се гордее с постигнатото.